wickkiey/tamil-wikipedia-chunked huggingface dataset:
# நாதிர் ஷா

**நாதிர் ஷா அப்சர்** (Nader Shah Afshar) (, *நாதெர் கோலி பெய்க்* என்றும் அறியப்படுகிறார் அல்லது *தமஸ்ப் கோலி கான்* ; ஆகத்து 1688 காரணமாக சில வரலாற்றாளர்கள் இவரைப் *பாரசீகத்தின் நெப்போலியன்*, *பாரசீகத்தின் வாள்* அல்லது *இரண்டாம் அலெக்சாந்தர்* என்று குறிப்பிட்டுள்ளனர். நாதிர் துருக்கோமென் அப்சர் என்ற பழங்குடியினத்தை சேர்ந்தவர் ஆவார். வடகிழக்கு ஈரானில் குராசானில் குடியமர்ந்த ஒரு பகுதியளவு நாடோடிப் பழங்குடியினமாக அப்சர்கள் இருந்தனர். இவர்கள் ஷா முதலாம் இசுமாயிலின் காலம் முதல் சபாவிய அரசமரபுக்கு இராணுவ சக்தியை வழங்கியவர்களாக இருந்தனர்.  
பலவீனமான ஷ சொல்தான் ஒசெய்னை கோதாகி பஷ்தூன் மக்கள் ஒரு கிளர்ச்சிக்குப் பிறகு பதவியில் இருந்து தூக்கி எறிந்ததை அடுத்து ஈரானில் குழப்பமான சூழ்நிலை நிலவியது. இக்காலத்தின் போது நாதிர் ஷா அதிகாரத்திற்கு வந்தார். சபாவியரின் பரம எதிரிகளான உதுமானியர்கள், மேலும் உருசியர்கள் ஆகியோர் ஈரானின் நிலப்பரப்பைத் தங்களுக்கு கைப்பற்றிக் கொண்டனர். ஈரான் நாட்டை நாதிர் மீண்டும் ஒன்றிணைத்தார். ஊடுருவியவர்களை அகற்றினார். சபாவிய அரசமரபின் கடைசி உறுப்பினர்களை அகற்றுமாறு முடிவெடுக்கக் கூடிய அளவுக்கு இவர் மிகுந்த சக்தி வாய்ந்தவராக உருவானார். சபாவிய அரசாங்கமானது ஈரானை 200க்கும் மேற்பட்ட ஆண்டுகளாக ஆட்சி செய்து வந்தது. 1736இல் ஷாவாக தனக்குத் தானே நாதிர் முடி சூட்டிக் கொண்டார். இவரது ஏராளமான படையெடுப்புகள் ஒரு பேரரசை உருவாக்கின. இது அதன் உச்சபட்ச விரிவாக்கத்தின் போது ஈரான், ஆர்மீனியா, அசர்பைஜான், சியார்சியா, வட காக்கேசியா, ஈராக், துருக்கி, துருக்மெனித்தான், ஆப்கானித்தான், உசுபெக்கிசுதான், பாக்கித்தான், ஓமன் மற்றும் பாரசீக வளைகுடா பகுதிகள் ஆகியவற்றை முழுவதுமாகவோ அல்லது அவற்றின் பகுதிகளையோ குறுகிய காலத்திற்குத் தன் பகுதிகளாகக் கொண்டிருந்தது. இவருடைய இராணுவச் செலவினங்கள் ஈரானியப் பொருளாதாரம் மீது சிதிலமடைய வைக்கும் தாக்கத்தை ஏற்படுத்தின.  
நாதிர் ஷா செங்கிஸ் கான் மற்றும் தைமூரைப் பின்பற்றினார். இவர்கள் நடு ஆசியாவின் முந்தைய துரந்தரர்களாக இருந்தனர். இவர்களது இராணுவ செயலாற்றலை இவரும் பின்பற்றினார். குறிப்பாக இவரது ஆட்சியின் பிற்காலத்தில் அவர்களது குரூரத் தன்மையைப் பின்பற்றினார். இவரது படையெடுப்புகளின் போது இவர் பெற்ற வெற்றிகள் குறுகிய காலத்திற்கு இவரை மேற்கு ஆசியாவின் மிகுந்த சக்தி வாய்ந்த இறையாண்மையுள்ள ஆட்சியாளராக மாற்றின. விவாதத்திற்குரிய வகையில் இருந்தாலும், உலகின் மிகுந்த சக்தி வாய்ந்த பேரரசு மீது இவர் ஆட்சி செய்தார். 1747இல் இவர் அரசியல் கொலை செய்யப்பட்டதற்குப் பிறகு இவர் தோற்றுவித்த பேரரசு மற்றும் அரசமரபானது சீக்கிரமே வீழ்ச்சியடைந்தது.  
"ஆசியாவின் மகா இராணுவத் துரந்தரர்களில் கடைசியானவராக" நாதிர் ஷா குறிப்பிடப்படுகிறார்.
# நாதிர் ஷா

## பூர்வீகமும், மொழியும்

துருக்கோமென் அப்சர் பழங்குடியினத்தின் பகுதியளவு நாடோடிகளான கிர்க்லு இனத்தைச் சேர்ந்த ஒரு கிசில்பாசு நாதிர் ஆவார். 13ஆம் நூற்றாண்டின் மங்கோலியப் படையெடுப்பின் விளைவாக நடு ஆசியாவிலிருந்து அசர்பைஜானுக்கு இப்பழங்குடியினத்தவர் இடம் பெயர்ந்தனர். பேரரசர் அப்பாசின் ஆட்சிக் காலத்தின் போது குராசான் பகுதியை உசுப்பெக்கியர்களின் தாக்குதலிலிருந்து பாதுகாக்கும் பொருட்டு இப்பழங்குடியினத்தவரில் ஒரு பகுதியினர் அசர்பைஜானில் இருந்து குராசனுக்கு இடம் மாற்றப்பட்டனர். குராசானில் தான் நாதிர் பிறந்தார்.  
நாதிரின் தாய்மொழி ஒரு தெற்கு ஒகுஸ் கிளை மொழியாகும். இது "அசர்பைஜான் துருக்கிய மொழி" என்று அழைக்கப்படுகிறது. இவர் பிற்காலத்தில் பாரசீக மொழியைக் கற்று இருந்தாலும் தன் தினசரி பேச்சு வழக்கில் துருக்கிய மொழியைப் பயன்படுத்துவதையே விரும்பினார். ஓர் இளைஞராக இவர் படிப்பதற்கும், எழுதுவதற்கும் கற்றுக் கொண்டார்.
# நாதிர் ஷா

## ஆரம்ப வாழ்க்கை

ஈரானியப் பேரரசின் வட கிழக்கில் ஒரு மாகாணமாக இருந்த குராசானின் வடக்குச் சமவெளிகளில் இருந்த தசுதகெர்து கோட்டையில் நாதிர் ஷா பிறந்தார். இவரது தந்தை எமாம் கோலி ஒரு மேய்ப்பாளர் ஆவார். இவரது தந்தை மேற்சட்டை தயாரிப்பாளராகவும் இருந்திருக்க வாய்ப்பு இருந்துள்ளது. இவர்களது குடும்பம் நாடோடி வாழ்க்கை முறையை வாழ்ந்தது. இவரது குடும்பத்தில் நீண்ட காலமாக காத்திருந்து பெற்ற மகனாக நாதிர் திகழ்ந்தார்.  
இவரது 13ஆம் வயதில் இவரது தந்தை இறந்து விட்டார். இவர் தனக்கும், தன்னுடைய தாய்க்கும் ஆதரவாக இருப்பதற்கு ஒரு வழி தேட வேண்டியிருந்தது. நெருப்பு எரிப்பதற்காக இவர் சேகரித்த குச்சிகளைத் தவிர இவருக்கு வருமானத்திற்கு வேறு எந்த வழியும் இல்லை. இக்குச்சிகளை இவர் சந்தைக்கு அனுப்பி வைப்பார். பல ஆண்டுகளுக்குப் பிறகு தில்லியை வென்றதற்குப் பிறகு வெற்றிகரமாக திரும்பி வந்த பொழுது தன்னுடைய இராணுவத்தைத் தான் பிறந்த இடத்திற்கு நாதிர் அழைத்துச் சென்றார். தன்னுடைய வறுமையான ஆரம்ப வாழ்க்கை குறித்து தன்னுடைய தளபதிகளிடம் உரையாற்றினார். இவர் அங்கு, "எல்லாம் வல்ல இறைவன் எந்த உயரத்திற்கு என்னை உயர்த்தியுள்ளார் என்பதை நீங்கள் இப்பொழுது காண்கிறீர்கள்; இன்று முதல் வறுமையுடைய மனிதர்களை வெறுக்காதீர்கள்" என்றார். எனினும், நாதிரின் ஆரம்பச் செயல்கள் ஏழைகளுக்கு இவரைக் குறிப்பாகப் பரிவிரக்கம் கொண்டவராகக் காட்டவில்லை. இவரது வாழ்நாள் முழுவதும் இவர் தன்னுடைய சொந்த முன்னேற்றத்தில் மட்டுமே விருப்பம் கொண்டிருந்தார். ஒரு கதையின் படி, 1704இல் இவருக்கு 17 வயதாக இருக்கும் போது சூறையாடும் எண்ணமுடைய ஓர் உசுப்பெக்கியர்களின் குழு குராசான் மாகாணம் மீது படையெடுத்தது. அங்கு நாதிர் தன் தாயுடன் வாழ்ந்து வந்தார். அவர்கள் பல விவசாயிகளைக் கொன்றனர். அடிமைகளாகப் பிடித்துச் செல்லப்பட்டவர்களில் நாதிரும், அவரது தாயும் இருந்தனர். சிறைப்படுத்தப்பட்ட நிலையிலேயே இவரது தாய் இறந்தார். மற்றொரு கதையின் படி, எதிர்காலத்தில் உதவி அளிப்பதாக உறுதி அளித்ததன் மூலம் துருக்மெனியர்களை நாதிர் இணங்க வைத்தார். 1708இல் குராசான் மாகாணத்திற்கு நாதிர் திரும்பி வந்தார்.  
15ஆம் வயதில் இவர் ஓர் ஆளுநருக்கு ஒரு மசுகெத்தியராக பணியில் சேர்ந்தார். படிப்படியாக உயர்ந்த இவர் ஆளுநரின் வலது கை மனிதரானார்.
# நாதிர் ஷா

## இந்தியா மீதான படையெடுப்பு

1738 ஆம் ஆண்டு கந்தகாரை கைப்பற்றிய நாதிர் ஷா சிந்து ஆற்றை கடந்து, கைபர் கணவாய் வழியாக இந்தியாவில் புகுந்து, தில்லி மொகலாய மன்னர் [[முகம்மது ஷாவின் படைக்கும், நாதிர் ஷாவின் படைக்கும் 1739 ல் அரியானாவின் கர்னால் பகுதியில் போர் நடைபெற்றது. இப்போரில் 30 ஆயிரத்திற்கும் மேற்பட்டோரை நாதிர் ஷாவின் படை கொன்று குவித்தது. தோல்வியடைந்த முகம்மது ஷா, நாதிர் ஷாவுடன் மேற்கொண்ட உடன்படிக்கையின் விளைவாக கோஹினூர் வைரமும், விலை மதிப்பு மிக்க மயிலாசனமும், கோடிக்கணக்கான ரூபாய் மதிப்புள்ள தங்க நகைகளும் நாதிர் ஷாவுக்கு கொடுக்கப்பட்டன. முகமது ஷாவின் மகளை, தன் மகனுக்கு திருமணம் செய்வித்தான்.
# நடு இலையுதிர் கால திருவிழா

**நடு இலையுதிர் கால திருவிழா** அல்லது **இடை-இலையுதிர்கால கொண்டாட்டம்**(*Mid-Autumn Festival*, சீனம் :中秋節) என்பது சீனர் மற்றும் வியட்நாமியராலும் கொண்டாடப்படும் ஒரு அறுவடைக்கால விழாவாகும். இந்தக் கொண்டாட்டம் கான் நாட்காட்டியிலும் மற்றும் வியட்நாமிய நாட்காட்டியிலும் எட்டாம் மாதம் 15ம் நாள் முழு நிலவன்று கொண்டாடப்படுகிறது. இடை-இலையுதிர்கால கொண்டாட்டம் கிரெகொரியின் நாட்காட்டியின் படி முன் செப்டம்பருக்கும் முன் அக்டோபருக்கும் இடையில் வரும் பூரணை இரவில் கொண்டாடப்படுகிறது. இத்திருவிழா சீனா, தைவான், வியட்நாம் ஆகிய நாடுகளில் இது சிறப்பாக கொண்டாடப்படுகிறது.  
இக் கொண்டாட்டத்தினை முதன்மைச் சீனா *அருவ கலாச்சார பாரம்பரியம்* ஆக 2006இல் குறிப்பிட்டது, மற்றும் 2008இல் பொது விடுமுறையாகவும் அறிவித்தது.
# நடு இலையுதிர் கால திருவிழா

## திருவிழாவின் நோக்கம்

இத்திருவிழாவின் நோக்கம் ஒன்று கூடுதல், நன்றி செலுத்துதல், பிரார்த்தனை செய்தல் போன்றனவாக்கும்.
# நடு இலையுதிர் கால திருவிழா

## தோற்றம்

சீனர்கள் ஷாங் வம்சம் முதலே இப்பண்டிகையை கொண்டாடி வருகின்றனர். டாங் வம்சத்தின்போது இத்திருவிழா மேலும் புகழ் பெறத் தொடங்கியது. 19 ஆம் நூற்றாண்டில் பேரரசி டோவாகர் சிக்சி காலத்தில் சீன நாட்காட்டியின் 8 -வது மாதத்தில் 13 ஆம் நாள் முதல் 17 ஆம் நாள்வரை இவ்விழா கொண்டாடப்பட்டது.
# நடு இலையுதிர் கால திருவிழா

## விளக்கு

இப்பண்டிகையின் போது உயரமான கோபுரங்களில் வண்ண விளக்குகளை ஏற்றுவர். சீனர்களின் பாரம்பரியப்படி விளக்கானது கருவுறுதலின் சின்னமாகும். மேலும் விளக்கு அலங்காரத்திற்காகவும் ஏற்றப்படுகிறது. ஆனால் இன்றைய காலகட்டத்தில் திருவிழாவுக்காகவே விளக்கு ஏற்றப்படுகிறது. பண்டைய காலத்தில் விளக்கானது இயற்கைப் பொருட்களால் கலாச்சாரத்தை பிரதிபலிக்கும் வண்ணம் உருவாக்கப்பட்டன.
# நடு இலையுதிர் கால திருவிழா

## கொண்டாட்டம்

இக்கொண்டாடத்தில் முக்கிய இடம் வகிப்பன சிங்கம் நடனம் மற்றும் டிராகன் நடனம் ஆகும். இடை-இலையுதிர்கால கொண்டாட்டத்தில் கடவுளுக்காக போலி பணங்களை எரித்தல் போன்றது நடைபெறும்.
# நடு இலையுதிர் கால திருவிழா

## சிறப்பு உணவு

இக்கொண்டாட்டத்தின் போது பிரபல கலாசார உணவாக நிலவு ரொட்டி (Moon cake) அல்லது மூன் கேக் விளங்குகிறது. இதன் காரணமாக இக்கொண்டாட்டத்திற்கு நிலவு ரொட்டி விழா என்ற பெயரும் காணப்படுகிறது.
# கருங்குழி, செங்கல்பட்டு மாவட்டம்

**கருங்குழி,** (**Karunguzhi**) தமிழ்நாட்டின் செங்கல்பட்டு மாவட்டத்தின், மதுராந்தகம் வட்டத்தில் உள்ள ஒரு பேரூராட்சி ஆகும். கருங்குழியில் உள்ள ரங்கநாதர் மலை சிறப்புப் பெற்றது.
# கருங்குழி, செங்கல்பட்டு மாவட்டம்

## அமைவிடம்

சென்னை - திருச்சி வழித்தடத்தில் அமைந்த கருங்குழி பேரூராட்சி, காஞ்சிபுரத்திலிருந்து 50 கி.மீ. தொலைவில் உள்ளது. இதனருகே அமைந்த தொடருந்து நிலையம் கருங்குழியில் உள்ளது. இதன் கிழக்கில் திருக்கழுகுன்றம் 24 கி.மீ.; மேற்கில் உத்திரமேரூர் 22 கி.மீ.; வடக்கில் செங்கல்பட்டு 22 கி.மீ.; தெற்கில் மதுராந்தகம் 5 கி.மீ. தொலைவில் உள்ளது.
# கருங்குழி, செங்கல்பட்டு மாவட்டம்

## பேரூராட்சியின் அமைப்பு

6 ச.கி.மீ. பரப்பும், 15 பேரூராட்சி மன்ற உறுப்பினரகளையும், 98 தெருக்களையும் கொண்ட இப்பேரூராட்சி மதுராந்தகம் (சட்டமன்றத் தொகுதி)க்கும் காஞ்சிபுரம் மக்களவைத் தொகுதிக்கும் உட்பட்டதாகும்.
# கருங்குழி, செங்கல்பட்டு மாவட்டம்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3,075 வீடுகளும், 12,485 மக்கள்தொகையும் கொண்டது.  
மேலும் இப்பேரூராட்சியின் எழுத்தறிவு 81.65% மற்றும் பாலின விகிதம் 1,000 ஆண்களுக்கு, 999 பெண்கள் வீதம் உள்ளனர்.
# கருங்குழி, செங்கல்பட்டு மாவட்டம்

## சிறப்புகள்

கருங்குழி பேரூராட்சி, தமிழ்நாட்டின் சிறந்த பேரூராட்சியாக முதல் பரிசை 15 ஆகத்து 2022 அன்று பெற்றது.
# விக்கிப்பீடியா:தமிழ் விக்கிப்பீடியா பத்தாண்டுகள்/கருத்துதிர்ப்பு

## நற்கீரன்

- தமிழ்க் கலைக்களஞ்சிய உள்ளடக்கங்களை விக்கிப்பீடியாவில் பதிவேற்றல். மலையாள விக்கி போல். சிக்கல்கள்: காப்புரிமை நிலை, தட்டச்சு, பதிவேற்றம்.
- சிறிய விக்கி நூல்களைப் இனைய நூல், பதிப்பித்தல். பெரிய விக்கிக் கட்டுரைகளை, அல்லது தொடர்புடைய விக்கிக் கட்டுரைகளைத் தொகுத்து.
- ஒரு முழு நேர விக்கியூடக/சக தன்னார்வத் திட்ட Outreach ஊழியர். பணி ஊர் ஊராகச் சென்று தமிழ் இணையம், தட்டச்சு, தமிழ் விக்கியூடகங்கள், சக திட்டங்களை அறிமுகப்படுத்தல்.
- விக்கித் தரவுகள்: எ.கா :
- Google Summer of Code போன்ற நிகழ்வுகள் ஊடாக நிரலாக்கத்தில் மாணவர்களை ஈடுபடுத்தல்.
- இறுதி ஆண்டு செயற்திட்டங்களுக்காக (Final Year Projects) விக்கி செயற்திட்டங்களை விபரித்தல். எ.கா [[விக்கிப்பீடியா:நுட்பத் தேவைகள்
- ஆர்வம் உள்ளோருக்கு பயிற்சி வளங்களை ஒழுங்குசெய்தல் (விக்கி, எழுத்து, தமிழ் தட்டச்சு, ஒளிப்படக்கலை, வரைகலை)
# கல்லூர் மணியம்

கவிஞர் **கல்லூர் மணியம்** என்கிற மாங்குடி மலேசியாவில் எழுத்தாளர்களுள் பல திறமை கொண்ட ஒருவராவார். *மாங்குடி மருதனார்*, *வள்ளுவன்* எனும் புனைப்பெயர்களிலும் எழுதியவர்.
முழுப் பெயர் பீலிவெட்டி ஆறுமுகம் மாங்குடி சாத்தையா பெரியையா கணேசன் மகன் மாங்குடி என்கிற மணியம் பிறந்த இடம் புதுக்கோட்டை மாவட்டத்தில் அரிமளம் ஒன்றியத்திலுள்ள கல்லூர்.  
இவர் சிறந்த நாடக நடிகராகவும் விளங்கினார் தைபிங் ,பினாங் பள்ளிகளில் படித்து பின் சில காலம் சிங்கை வானொலியில் வேலை பார்த்து பின் மலாக்கா மற்றும் கோலாலம்பூரில் வாழ்ந்தவர். நன்கு வெண்பா மற்றும் குறள் எழுதும் சமுக சீர்திருத்த கவிஞர் கல்லூர் மணியம்.  
1957 தொடக்கம் இவர் மலேசியா தமிழ் இலக்கியத்துறையில் ஈடுபாடு கொண்டவர். பெரும்பாலும் சிறுகதைகள், கட்டுரைகள், கவிதைகள் போன்றவற்றை எழுதிவந்தவர். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் தமிழகத்தில் சங்கொலி, கல்கி, மஞ்சரி, அமுதசுரபி, தாய் பிரசுரமாகியுள்ளன. சிறந்த மேடை பேச்சாளர். இவர் இந்தியாவில் ஆன்மிகச் செம்மலாக விளங்கியவர்.
# விக்கிப்பீடியா:தமிழ் விக்கிப்பீடியா பத்தாண்டுகள்/நிதித் திரட்டு/செலவுகள்

இது வரை ஆன செலவுகள்  
(அனைத்துத் தொகைகளும் இந்திய உரூபாயில்)
# விக்கிப்பீடியா:தமிழ் விக்கிப்பீடியா பத்தாண்டுகள்/நிதித் திரட்டு/செலவுகள்

## ஊடகச் சந்திப்பு

- அறைக்கான வாடகை - 3500
- தொலை நகல் அனுப்ப - 500
- தேநீர் செலவு - 600
- சிற்றுண்டி செலவு - 1700
# விக்கிப்பீடியா:தமிழ் விக்கிப்பீடியா பத்தாண்டுகள்/நிதித் திரட்டு/செலவுகள்

## சட்டைகள்

- முழுச்செலவு - 15120
# விக்கிப்பீடியா:தமிழ் விக்கிப்பீடியா பத்தாண்டுகள்/நிதித் திரட்டு/செலவுகள்

## பாராட்டுச் சான்றிதழ்கள்

- முழுச்செலவு - 8000
# விக்கிப்பீடியா:தமிழ் விக்கிப்பீடியா பத்தாண்டுகள்/நிதித் திரட்டு/செலவுகள்

## தங்கல்

- மூன்று விடுதிகளையும் சேர்த்து 23460. (ம. சா. சுவாமினாதன் விடுதியில் தங்கியோர் அங்கு உள்ள உணவகத்தில் உணவருந்திய செலவையும் சேர்த்து)
# விக்கிப்பீடியா:தமிழ் விக்கிப்பீடியா பத்தாண்டுகள்/நிதித் திரட்டு/செலவுகள்

## பண்பாட்டுச் சுற்றலா

- பேருந்து கட்டணம் - 7500
# விக்கிப்பீடியா:தமிழ் விக்கிப்பீடியா பத்தாண்டுகள்/நிதித் திரட்டு/செலவுகள்

## அரங்கச் செலவு

- அரங்க வாடகை - 15000
- பராமரிப்புச் செலவுகள் - 2000
- தண்ணீர் செலவு - 330
# விக்கிப்பீடியா:தமிழ் விக்கிப்பீடியா பத்தாண்டுகள்/நிதித் திரட்டு/செலவுகள்

## உணவுச் செலவு

- ஞாயிறு மாலை சிற்றுண்டி - 4800
- ஞாயிறு மாலை தேநீர் செலவு - 1050
- கேக்கு - 1200
# விக்கிப்பீடியா:தமிழ் விக்கிப்பீடியா பத்தாண்டுகள்/நிதித் திரட்டு/செலவுகள்

## ஒளிப்படச் சேவை

- முன்பணம் - 50000. (பேசியதை விட எதிர்பாரா கூடுதல் வேலைப்பளு இருந்தது உணரப்பட்டதால கூடுதல் தொகை 10,000 கேட்டுள்ளார்கள். திருத்தி நல்கைத் தொகை கிடைக்கும் பட்சத்தில் இதனைப் பெற்றுத் தர முடியும்)
# விக்கிப்பீடியா:தமிழ் விக்கிப்பீடியா பத்தாண்டுகள்/நிதித் திரட்டு/செலவுகள்

## பயண உதவித் தொகை

- 8 இந்தியப் பயனர்களுக்கு - 9600
- 2 இலங்கைப் பயனர்களுக்கு - 30000
# விக்கிப்பீடியா:தமிழ் விக்கிப்பீடியா பத்தாண்டுகள்/நிதித் திரட்டு/செலவுகள்

## பிற செலவுகள்

- பதாகை அச்சடித்த செலவு - 720
- எழுது பொருள் செலவு - 850
- பெட்ரோல் - 1000 (நிகழ்வுக்கு ஒரு வாரம் முழுவதும் சென்னையில் ஏற்பாடுகளைக் கவனிக்கும் பொருட்டு இரு சக்கர வண்டி பயன்படுத்தியது தொடர்பாக)
- தொலைப்பேசிச் செலவு - 1000 (நிகழ்வுக்கு ஒரு மாதம் முன்பிருந்தே பல்வேறு ஒருங்கிணைப்புகளை மேற்கொண்ட வகையில்)
- இணையச் செலவு - 500 (நிகழ்வுக்கு 20 நாட்கள் முன்பு இருந்தே சென்னையில் தங்கி பயன்படுத்திய கணினிக்காண இணைய இணைப்பு, நிகழ்வு அன்று பயன்படுத்திய கணினிக்கான இணைய இணைப்பு)
- ஒருங்கிணைப்பாளர் பயணச்செலவு - 2400 (இரு முறை கோவையில் இருந்து சென்னை வந்து திரும்ப. பேருந்து+இரயில் கட்டணம்)
- வங்கிக் கணக்கு தொடங்கிய செலவு - 3500
- புதிர் போட்டிக்கான பரிசுத் தொகை - 960 (இது வரை). மேலும் 500 தேவைப்படும்.
# விக்கிப்பீடியா:தமிழ் விக்கிப்பீடியா பத்தாண்டுகள்/நிதித் திரட்டு/செலவுகள்

## இற்றை

- இது வரை பெற்றுக் கொண்ட மொத்தப் பணம் - CIS-A2K அமைப்பு மூலம் 168000. சட்டைகள் அச்சிட என்று செகதீசுவரன் தந்த நன்கொடைப் பணம் - 6000. ஆக மொத்தம், 174000.
- இனி வரும் செலவுகள்
- கையேடு - 25000
- புதிர் போட்டிப் பரிசு -500
- ஒளிப்படச் சேவை - 10000
- கட்டுரைப் போட்டி தொடர்பாக - 31000  
(கையிருப்பு, தேவை தொடர்பான புதிய இற்றையை வரும் வெள்ளியன்று தருகிறேன். தற்போது வெளியூர் செலவில் உள்ளேன். நன்றி)  
--இரவி (பேச்சு) 07:57, 12 நவம்பர் 2013 (UTC)
# விக்கிப்பீடியா:தமிழ் விக்கிப்பீடியா பத்தாண்டுகள் நிறைவுக் கூடல், சென்னை/பண்பாட்டுச் சுற்றுலா

தமிழ் விக்கிப்பீடியா பத்தாண்டு கொண்டாட்டங்களின் ஒரு பகுதியாக 28 செப்டம்பர் சனி அன்று பண்பாட்டுச் சுற்றுலா செல்கிறோம். விக்கிமீடியா காமன்சுக்கான படங்களைப் பெறுதல், தமிழ் விக்கிப்பீடியா பங்களிப்பாளர்கள் ஒருவருக்கு ஒருவர் அறிமுகமாதல், தமிழ் விக்கிப்பீடியாவின் வருங்கால நடவடிக்கைகளைப் பற்றி கலந்துரையாடுதல் ஆகியவை இச்சுற்றுலாவின் நோக்கம் ஆகும்.  
இயன்றவரை, கலந்து கொள்ளக்கூடிய வாய்ப்புள்ள எல்லாப் பங்களிப்பாளர்களையும் அழைத்துச் செல்ல விரும்புகிறோம். எனினும் பேருந்தில் இட வசதி, ஆழமான உரையாடல்களை மேற்கோள்வதற்கு உகந்த பங்கேற்பாளர்கள் எண்ணிக்கை முதலிய நடைமுறைக் காரணங்களுக்காக, இச்சுற்றுலா "அழைப்புள்ளவர்களுக்கு மட்டுமே" என்ற முறையில் ஒழுங்கு செய்யப்படுகிறது. இதில் கலந்து கொள்வதற்கான அழைப்பு தங்கள் பேச்சுப் பக்கத்தில் இடப்படும். இது தங்களுக்கான அழைப்பு மட்டுமே. உறவினர்கள், நண்பர்களை உடன் அழைத்து வருவதைத் தவிர்க்க வேண்டுகிறோம்.
# விக்கிப்பீடியா:தமிழ் விக்கிப்பீடியா பத்தாண்டுகள் நிறைவுக் கூடல், சென்னை/பண்பாட்டுச் சுற்றுலா

## இடம், நேரம்

**இடம்**:  
MSSRF நிறுவனத்தில் தங்கும் ஏற்பாடுகள் செய்யப்பட்டுள்ளோரை அங்கு வந்தே பேருந்து ஏற்றிக் கொள்ளும். அண்ணா பல்கலைக்குள் பேருந்தை விடுவார்களா என்பது ஐயமே. எனவே, இங்கு தங்கியுள்ள அனைவரும் கோட்டூர்புரம் வாயில் அருகே கூடலாம். சென்னையில் இருந்து சனியன்று இணைந்து கொள்பவர்கள் நேரே அண்ணா நூற்றாண்டு நூலகத்துக்கு வந்து விடுங்கள்.  
**நேரம்**:  
காலை 10.30 மணி - MSSRF விருந்தினர் விடுதி.  
காலை 10.40 மணி - அண்ணா பல்கலை கோட்டூர்புரம் வாயில.  
காலை 11.30 மணி - அண்ணா நூற்றாண்டு நூலக வாயில்.  
இரவு 7.30 மணிக்கு அறைகளுக்குத் திரும்ப முனைவோம்.  
பகல் உணவு வேளை வரை சென்னையின் சில பகுதிகளைப் பார்ப்போம். பகல் உணவை முடித்த பிறகு மாமல்லபுரம் சென்று திரும்புவோம்.  
சுற்றுலாவுக்கு கட்டணம் ஏதும் இல்லை. உங்கள் படம்பிடி கருவிகளை எடுத்து வாருங்கள். கடற்கரை மணலில் கபடி விளையாடலாம் என்று நினைப்பவர்கள் அதற்கான மாற்றுச் சட்டைகளையும் எடுத்து வாருங்கள் :)  
இரவு ஊர் திரும்பிய பிறகு மீண்டும் சென்னையின் பெசன்ட் நகர் கடற்கரைக்குப் போக ஆர்வமுள்ளவர்கள் ஒன்றாகப் போய் கதை பேசி விட்டு வரலாம்.  
**தொடர்புக்கு:**  
இரவி - 9943168304, செகதீசுவரன் - 9566157066, சூரியா - 8148446213  
உங்கள் வரவை / தொலைப்பேசி எண்ணை முன்கூட்டியே இரவியின் செல்பேசி முகவரிகு உறுதிப்படுத்தி விடுங்கள்.  
**உதவித்தொகை வேண்டுபவர்கள்**  
**சனி-ஞாயிறு தங்குமிட, போக்குவரத்துச் செலவு உதவி வேண்டுவோரில் தேர்ந்தெடுத்த சிலருக்கு உதவித் தொகை வழங்க இயலும். தங்குமிட உதவி வேண்ட இங்கும், பயண உதவித் தொகை வேண்ட இங்கும் விண்ணப்பியுங்கள்.**
# விக்கிப்பீடியா:தமிழ் விக்கிப்பீடியா பத்தாண்டுகள் நிறைவுக் கூடல், சென்னை/பண்பாட்டுச் சுற்றுலா

## வருகைப் பதிவு

இச்சுற்றுலாவில் கலந்து கொண்டவர்கள்  
1. செங்கைப் பொதுவன்
1. செங்கைச் செல்வி
1. இரவி
1. சஞ்சீவி சிவகுமார்
1. வி.பி.மணிகண்டன்
1. நீச்சல்காரன்
1. சிவகோசரன்
1. சகோதரன் ஜெகதீஸ்வரன்
1. ஸ்ரீதர்
1. மயூரநாதன்
1. ஹிபாயத்துல்லா
1. கி. கார்த்திகேயன்
1. ஹரீஷ் சிவசுப்பிரமணியன்
1. &#32;பார்வதிஸ்ரீ
1. அபிராமி நாராயணன்
1. நந்தினிகந்தசாமி
1. புருனோ
1. மா. தமிழ்ப்பரிதி
1. <span>&nbsp;**சூர்யபிரகாஷ்**&nbsp; </font></span>
1. யோகிசிவம்
1. **<font>சண்முகம்</font><font color="#D7111F">ப7</font>**
1. சுந்தர்
1. ஸ்ரீனிவாசன்
1. விசுணு வர்தன் (CIS-A2K திட்ட இயக்குநர்) - நமது அழைப்பினை ஏற்று கலந்து கொள்கிறார்.
1. சௌம்யன் திருமூர்த்தி (விக்கிமீடியா இந்தியக் கிளை மேலாளர்) - நமது அழைப்பினை ஏற்று கலந்து கொள்கிறார்.
1. தேனி. மு. சுப்பிரமணி.
1. சௌந்தர மகாதேவன்
1. அருணன் கபிலன்
1. ரகீம் (தெலுங்கு விக்கிப்பீடியர்) - நமது அழைப்பினை ஏற்று கலந்து கொள்கிறார்.
1. --செல்வா (பேச்சு) 04:53, 23 செப்டம்பர் 2013 (UTC)
# விக்கிப்பீடியா:தமிழ் விக்கிப்பீடியா பத்தாண்டுகள் நிறைவுக் கூடல், சென்னை/பண்பாட்டுச் சுற்றுலா

## இற்றை

- சென்னை திருவான்மியூரை விட்டு வண்டி தாண்ட பகல் ஒரு மணிக்கு மேலாகி விட்டது. வந்து இணைந்து கொள்ள வேண்டிய பலரும் பல்வேறு இடங்களில் தாமதப்படுத்தியதால் இந்த நிலை.
- நன்பகல் உணவு முடிந்த சுற்றிப் பார்க்கத் தொடங்கிய போது 3:00 மணி ஆகி விட்டது. அனைவரும் சிற்பங்கள், கடற்கரைக் கோயிலைப் பார்த்து விட்ட கடற்கரையில் ஒன்று கூட 6.30 ஆகி விட்டது. சிறிது நேரம் அளவளாவி விட்டு சென்னை திரும்ப 08:30 ஆனது. அனைவரும் களைத்துப் போயிருந்த நிலையில் முறைப்படுத்திய உரையாடல் ஏதும் மேற்கொள்ள இயலவில்லை. எனினும், ஒருவருக்கு ஒருவர் அறிமுகமாக நல்ல வாய்ப்பாக இருந்தது. பங்களிப்பாளர்களின் அறிமுகத்துக்கான ஒளிப்படங்கள், நிகழ்படங்களை மாமல்லபுரம் பின்னணியில் எடுத்தோம்.  
(தொழில்முறையாக எடுத்த படங்கள் கிடைத்தவுடன் இங்கு சேர்க்கப்படும். அது வரை மற்ற பயனர்கள் தத்தம் சொந்தப் படங்களைச் சேர்த்தால் நிகழ்வுக்கு வராதவர்கள் கண்டு இரசிக்கலாம்)
# வானுலகம்

**வானுலகம்** என்பது எது என்பதை மொழியியல் பார்வையில் காண்பது ஒருவகை. இதற்கு வான், வானவன், வானவர் முதலான சொல்லாட்சிகளை அணுகவேண்டியுள்ளது. இவற்றின் வழி வானுலகம் என்பது **உயர்ந்த உலகம்** எனப் பொருள்படுவதைக் காணமுடிகிறது. இந்த உயர்வை வேதங்கள் கற்பனை உயர்வைக் காட்டுகின்றன. இந்த உலகில் இந்திரன் முதலான தேவர்கள் வாழ்வதாக வேதகால மக்கள் கருதினர். கண்ணில் காணும் ஐம்பூதங்கள் தம் கட்டுக்குள் அடங்காதது கண்டு அவற்றைத் தேவன் என்னும் ஒருவகை உயர்ந்த மனிதனாக்கித் தேவர் என்றனர். மக்கள் வாழும் உலகம் ஒன்று இருப்பது போல, தேவர் வாழும் உலகம் ஒன்றும் இருப்பதாக எண்ணத்தை உயர்த்தினர். இப்படி எண்ணத்தை உயர்த்திய உலகமே வானுலகம்.
# வானுலகம்

## சமயக் கருத்தோட்டம்

:பழமையான மதங்களில் இந்து, யூதம், கிறித்தவம், சொராத்தனியம், இசுலாம் ஆகிய மதங்கள் வானுலகம் பற்றிய நம்பிக்கை கொண்டவை. கன்பூசியம், சமணம், பௌத்தம் ஆகிய மதங்கள் வானுலகம் பற்றிய எண்ணத்தை கைவிட்டவை. இமயமலைக்கு மேற்கில் உள்ள மேலைநாடுகளில் தோன்றிய மதங்கள் வானுலகம் பற்றிய நம்பிக்கையுடனும், இமயமலைக்குத் தெற்கிலும், கிழக்கிலும் உள்ள கீழைநாடுகளில் தோன்றிய மதங்கள் வானுலகம் பற்றிய கருத்தில் நாட்டம் காட்டாமலும் இருந்தமை விந்தையாக உள்ளது. கடற்கோளுக்கு இரையாகித், தெற்கில் குமரிக் கண்டத்திலிருந்து வடக்கு நோக்கி நகர்ந்து நாட்டை விரிவாக்கிக்கொண்ட தமிழர்கள் கீழைநாடுகளைப் போல வானுலகம் பற்றிய கருத்தில் நாட்டம் காட்டாதவர்களாக இருந்தனர். மோரியரும், ஆரியரும் சங்ககாலத்தில் தமிழகம் வந்தனர். அவர்களின் கருத்துத் தாக்கத்தால் தமிழர்களிடையே வானுலக நம்பிக்கை வேரூன்றிவிட்டது.
# வானுலகம்

## சங்க இலக்கியங்களில் வானுலகம்

- வையகம், **வானகம்** என்பன திருக்குறளில் வேறுபடுத்திக் காட்டப்பட்டுள்ளது.
- வானுலகை **மேலுலகம்** என்றனர். தானம் வாங்கிக்கொள்வது மேலுலக மாந்தர்க்கு நல்ல வழக்கம். வழங்குவது மண்ணுலக மாந்தர்க்கு இயல்பான வழக்கம். இந்த வழக்கத்துக்கு மாறாக வழங்கிக்கொண்டே இருந்தால் மேலுலகம் கிட்டாது என்ற நிலை வந்தபோதும், மேலுலகை வேண்டாம் என்று ஒதுக்கிவிட்டு வழங்கிக்கொண்டே இருப்பது நன்று எனத் திருக்குறள் குறிப்பிடுகிறது. நல்லாறு எனினும் கொளல் தீது. மேல் உலகம்
இல் எனினும் ஈதலே நன்று (திருக்குறள் 222)
- **தாமரைக்கண்ணான் உலகு** என்னும் தொடராலும் வானுலகம் குறிப்பிடப்படுகிறது. தன் மனைவியைப் போல வெள்ளைத் தாமரையில் வீற்றிருப்பவன் பிரமன். இவன் வானுலகில் இருந்துகொண்டு மண்ணுலகைப் படைத்தான் என்பர். இதனால் இவன் தாமரைக் கண்ணான். திருமகள் செந்தாமரையில் வீற்றிருப்பவள். தாமரை போன்ற கண்ணை உடையவன். இதனால் 'கண்ணன்' என்னும் சிறப்புப் பெயரைப் பெற்றவன். இவன் உலகம் வைகுந்தம். இது பேரினப மயமானது. இதுவும் 'தாமரைக் கண்ணான் உலகு'. மண்ணுலகம் இன்பமும் துன்பமும் நிறைந்தது. துன்பம் இருந்தால்தானே இன்பத்தை வேறுபாடு கண்டு உணரமுடியும். தன்னை விரும்பும் ஒருத்தியோடு தான் விரும்பி உடலுறவு கொள்வதைக் காட்டிலும், ஊடல் துன்பமும், கூடல் இன்பமும் பெறுவதைக் காட்டிலும் தாமரைக்கண்ணான் உலகு இன்பமானது அன்று - எனத் திருக்குறள் வானுலகை வேறுபடுத்திக் காட்டுகிறது.
# முசி ஆறு

**முசி ஆறு,** கிருஷ்ணா ஆற்றின் துணை ஆறாகும். இந்தியாவின் ஆந்திரப்பிரதேச மாநிலத்தில் உள்ளது. இது அம்மாநிலத்தின் ஹைதிராபாத் நகர் வழியாகச் சென்று அந்நகரத்தை பழைய நகரம், புதிய நகரம் என இரண்டாகப் பிரிக்கிறது. இவ்வாற்றில் *ஹிமாயட் சாகர்* மற்றும் *ஓஸ்மான் சாகர்* என்ற இரு அணைகள் கட்டப்பட்டு ஹைதிராபாத் நகருக்கான குடிநீர் ஆதாரமாக விளங்குகிறது.
# முசி ஆறு

## நதி மூலம்

இந்த ஆறு அனந்தகிரி மலையில் உற்பத்தியாகிறது. இது ஹைதிராபாத்திற்கு தெற்கே உள்ள விக்ராபாத் , ரங்கா ரெட்டி மாவட்டத்தில் உள்ளது. இந்த ஆறு 240 கிலோமீட்டர் தூரம் கடந்ததும் கிருஷ்ணா நதியில் இணைகிறது. 1908-ல் இந்நதியில் வெள்ளப்பெருக்கு ஏற்பட்டது..வெள்ளப்பெருக்கைத் தடுக்கவே *ஹிமாயட் சாகர்* மற்றும் *ஓஸ்மான் சாகர்* என்ற ஏரிகள் அமைக்கப்பட்டன.
# முசி ஆறு

## பாலங்களும் சாலைகளும்

இந்நதியின் மேல் பல பாலங்கள் உள்ளன. இதில் *புராண புல்* (old bridge) என்ற பாலம் பழமையானது ஆகும். இது 1579 -ல் கட்டப்பட்டது. உயர் நீதிமன்றம் அருகே *நயா புல்* (new bridge) உள்ளது.
# முசி ஆறு

## ஆற்றங்கரையிலுள்ள முக்கிய இடங்கள்

- ஆந்திரப்பிரதேச உயர் நீதிமன்றம்.
- சாலர் ஜுங் அருங்காட்சியகம்.
- மாநில மைய நூலகம்
- ஒஸ்மானியா பொது மருத்துவமனை
- மஹாத்மா காந்தி பேருந்து நிலையம்.
- நகரக் கல்லூரி.
# அனந்தகிரி

**அனந்தகிரி மலை** (Ananthagiri Hills) இந்தியாவின் தெலங்கானா மாநிலத்தில் ரங்கா ரெட்டி மாவட்டத்தில் விக்ரபாத் எனும் இடத்தில் உள்ளது.
இதிலிருந்து **ஒஸ்மான் சாகர்** மற்றும் **ஹிமாயத் சாகர்** ஆகிய ஏரிகளுக்கு தண்ணீர் செல்கிறது. இது ஆந்திரப் பிரதேசத்தின் அடர்த்தி மிகுந்த காடுகளுள் ஒன்று. இங்கு அனந்தகிரி கோவில் அமைந்துள்ளது. இந்த மலையில் தான் முசி ஆறு உற்பத்தியாகிறது. இம்மலையில் பழங்கால குகைகள், கோவில்கள் ஆகியவை உள்ளன.
# சீலம்

**சீலம்** என்றால் ஒழுக்கம் என்று பொருள். இது மூவகைப்படும். அவை பினவருமாறு, புத்தமதத்தில் அழைக்கப்படுகின்றன.
1. **பஞ்ச சீலம்** (பஞ்சம் என்பது ஐந்து என்ற எண்ணைக் குறிக்கிறது)
1. **அஷ்டாங்க சீலம்** (அஷ்டம் என்றால் எட்டு என்பதைக் குறிக்கிறது.)
1. **தச சீலம்** (தசம் என்றால் பத்து என்பதைக் குறிக்கிறது.)
# சீலம்

## பஞ்ச சீலம்

- இல்லற வாழ்க்கையில் கடைபிடிக்க வேண்டிய ஒழுக்கங்கள் என பின்வருவன குறிக்கப்படுகின்றன. கீழ்கண்ட ஐந்து ஒழுக்கங்களைக் கூறுவது **பஞ்ச சீலம்** என்றழைக்கப்படுகிறது.
1. ஓர் உயிரையும் கொல்லாமலும், தீங்கு செய்யாமலும் இருத்தல்.
1. பிறர் பொருளைக் களவாடாது இருத்தல்.
1. முறை தவறிய சிற்றின்பத்தை நீக்குதல்.
1. பொய் பேசாது இருத்தல்.
1. மது வகைகளை உண்ணாது இருத்தல்.
# சீலம்

## அஷ்டாங்க சீலம்

- இல்லற வாழ்க்கையில் சற்று உயர்ந்தோர் பின்பற்ற வேண்டியவைகள் என பின்வரும் ஒழுக்கங்கள் குறிப்பிடப்படுகின்றன. கீழ்கண்ட எட்டு ஒழுக்கங்களைக் கூறுவது அஷ்டாங்க சீலம் என்றழைக்கப்படுகிறது.
1. ஓர் உயிரையும் கொல்லாமலும், தீங்கு செய்யாமலும் இருத்தல்.
1. பிறர் பொருளைக் களவாடாது இருத்தல்.
1. முறை தவறிய சிற்றின்பத்தை நீக்குதல்.
1. பொய் பேசாது இருத்தல்.
1. மது வகைகளை உண்ணாது இருத்தல் ஆகிய மேற்கூறிய பஞ்சசீலங்களும் இதில் அடங்கும். இவற்றோடு, கீழ்கண்டவைகளும் இவற்றின் கீழ் வருகின்றன.
1. இரவில் தூய்மையான உணவைக் குறைவாக உண்ணல்.
1. பூ, சந்தனம் உள்ளிட்ட வாசனைப் பொருள்களைப் பயன்படுத்தாமை.
1. பஞ்சணை(பஞ்சை பயன்படுத்தி உருவாக்கப்பட்ட மென்படுக்கை) முதலியவற்றை பயன்படுத்தி உறங்காமல், தரையில் பாய் என்ற விரிப்பைப் பயன்படுத்தி உறங்கல்.
# சீலம்

## தச சீலம்

- இவை துறவிகள் பின்பற்ற வேண்டிய ஒழுக்கங்கள் ஆகும். இந்த பத்து ஒழுக்கங்களைக் கூறுவது தச சீலம் என்று அழைக்கப்படுகிறது.
1. ஓர் உயிரையும் கொல்லாமலும், தீங்கு செய்யாமலும் இருத்தல்.
1. பிறர் பொருளைக் களவாடாது இருத்தல்.
1. முறை தவறிய சிற்றின்பத்தை நீக்குதல்.
1. பொய் பேசாது இருத்தல்.
1. மது வகைகளை உண்ணாது இருத்தல் ஆகிய மேற்கூறிய பஞ்ச்சீலங்களும் இதில் அடங்கும். அதோடு கீழ்கண்டவைகளும் இவற்றின் கீழ் வருகின்றன.
1. இரவில் தூய்மையான உணவைக் குறைவாக உண்ணல்.
1. பூ, சந்தனம் உள்ளிட்ட வாசனைப் பொருள்களைப் பயன்படுத்தாமை.
1. பஞ்சணை(பஞ்சை பயன்படுத்தி உருவாக்கப்பட்ட மென்படுக்கை) முதலியவற்றை பயன்படுத்தி உறங்காமல், தரையில் பாய் என்ற விரிப்பைப் பயன்படுத்தி உறங்கல் ஆகிய மேற்கூறிய அஷ்டாங்க சீலங்களும் இதில் அடங்கும். இவற்றோடு, கீழ்கண்டவைகளும் இவற்றின் கீழ் வருகின்றன.
1. இசைப்பாட்டு, கூத்து, நாடகம் முதலியவற்றைப் பார்க்காமல் இருத்தல்.
1. பொன், வெள்ளி முதலியவற்றைத் தொடாது இருத்தல்.
# சீலம்

## தச சீலம்

### சமாதி

துறவறம் மேற்கொண்டு தச சீலங்களில் ஒழுகுகிற துறவிகள் பின்பற்ற வேண்டிய ஒழுக்கம் சமாதி அல்லது தியானம் ஆகும். அதாவது, விலக்க வேண்டிய தீய எண்ணங்களை நீக்கி, மனத்தை ஒரு நிலையில் இருத்துவது **சமாதி நிலை** எனப்படும்.இதனால், ஐம்புல இன்பங்கள், பகை, கோபம் முதலிய தீயகுணங்கள் தடுக்கப்படுகின்றன.
# சீலம்

## தச சீலம்

### பஞ்ஞா

இதை **ஞான நிலை** என்று கூறலாம். சமாதி நிலையில், தீய எண்ணங்கள் செயலற்று அடங்கிக் கிடக்கின்றன. இவை சில நேரங்களில், திடீரென வெளிப்படக் கூடும். அவ்வாறு அவை மீண்டும் செயற்படாதவாறு தம் நுண்ணறிவு என்னும் ஞானத்தைக் கொண்டு, அவற்றை அழிக்க வேண்டும். இந்த ஞான நிலையை அடைந்தவர் உலகத்தின் உண்மையான நிலையைக் காண்பர். இவற்றின் மூலம் உலகம் நிலையில்லாதது; துன்பம்
நிறைந்தது; அசுத்தமானது என்று உணர்ந்து, பற்றுகளை விட்டு, பரிநிர்வாண மோட்சமாகிய, வீடுபேற்றை அடையலாம்.  
- பஞ்ச சீலம்
- பஞ்ச சீலம் (அரசியல்)
# பஞ்ச சீலம் (தத்துவம்)

'பஞ்ச' என்றால் ஐந்து என்ற எண்ணைக் குறிக்கிறது. 'சீலம்' என்றால் ஒழுக்கம் என்பது பொருள். இந்த ஓழுக்கமானது, மூவகைப்படும். அவற்றில் ஒரு தத்துவத்தை, புத்தமதத்தில், **பஞ்ச சீலம்** என அழைக்கின்றனர். **பஞ்சசீலம்** என்பது புத்தமதத்தின் அடிப்படை கோட்பாடுகளாக அமைந்துள்ளது. இங்கு அக்கோட்பாடுகளின் விவரங்களைக் கீழே காணலாம்.
# பஞ்ச சீலம் (தத்துவம்)

## பஞ்ச சீலம்

- இல்லற வாழ்க்கையில் கடைபிடிக்க வேண்டிய ஒழுக்கங்கள் என பின்வருவன குறிக்கப்படுகின்றன. கீழ்கண்ட ஐந்து ஒழுக்கங்களைக் கொண்டதாக அமைந்துள்ளது. எனவே, இந்த ஓழுக்கங்கள் **பஞ்ச சீலம்** என்றழைக்கப்படுகிறது.  
1. ஓர் உயிரையும் கொல்லாமலும், தீங்கு செய்யாமலும் இருத்தல்.
1. பிறர் பொருளைக் களவாடாது இருத்தல்.
1. முறை தவறிய சிற்றின்பத்தை நீக்குதல்.
1. மது வகைகளை உண்ணாது இருத்தல்.
1. பொய் பேசாது இருத்தல்.
# பஞ்ச சீலம் (தத்துவம்)

## பஞ்ச சீலப் பார்வைகள்

- புத்தர்: "அறிவின் பயன்பாடு ஒழுக்கத்தைப் பொறுத்தது. ஒழுக்கத்திற்குப் புறம்பான அறிவு பயன் அற்றது."
- **பஞ்சசீலத்தின், பொய்**: திருக்குறளில் அறத்துப்பாலில் துறவற இயலில்,வாய்மை என்ற அதிகாரத்தில் பொய் பேசக்கூடாது என்பதை அழுத்தம் திருத்த மாகக் கூறும் திருவள்ளுவர்,பொய்ம்மையும், வாய்மையிடத்த புரைதீர்ந்த நன்மை பயக்குமெனின் -அதாவது பிறருக்குத் தீங்கு ஏற்படாமல் நன்மை செய்வதாக இருந்தால் பொய் பேசலாம். அந்தப் பொய் பொய்யா காது, மாறாக வாய்மை(உண்மை) என்றே கருதப்படும் என்று ஒரு விதிவிலக்கு தருகிறார். இதுவே பௌத்தத்தின் நிலைப்பாடு. அதனால்தான் பௌத்தத் துறவிகள் பொய் பேசக் கூடாது என்று சொன்ன புத்தர், இல்லறத்து மக்கள் அதை(பஞ்சசீலம்)விரும்பி ஏற்கலாம் என்றார். இதனை "பௌத்தத் துறவியும், கற்பழிக்கத் துரத்தப்பட்ட பெண்ணும்" என்ற கதை விவரிக்கிறது.
- அம்பேத்கரின் பார்வை:"பொய், காமம், களவு, மது, கொலை ஆகிய ஐந்து தீய ஒழுக்கங்களைத் தவிர்க்கும்படிப் புத்தத் துறவிகளுக்குக் கட்டளையிடும் புத்தர், அதை இல்லத்தாருக்குக் கட்டாயமாக்கவில்லை. அவர்கள் விரும்பி ஏற்கலாம் என்கிறார். இவ்வேறுபாட்டிற்கானக் காரணத்தை அவர் சொல்லவில்லை. அது மறைபொருள். அனுமானத்திற்கு உரியது. பஞ்சசீலத்தை மனிதர்களுக்குப் போதிப்பதனால் மட்டுமே, சமூகத்தில் நல்ல நெறிகளை உருவாக்கிவிட முடியாது. ஒரு குறிக்கோளுடன் செயல்படும் சமூகத்தைப் (ஆரியம்) படம் பிடித்துக் காட்டவும், அதை மக்களுக்கு உணர்த்தவும், புத்தர் முயன்றுள்ளார்."
# பஞ்ச சீலம் (அரசியல்)

**பஞ்ச சீலம்** என்னும் வடமொழிச்சொல்லுக்கு, ஐவகையொழுக்கம் என்பது பொருளாகும். புத்தர் ஐவகைக் கொள்கைகளை இல்லறத்தாருக்கும், துறவிகளுக்கும் வகுத்தார். அவை கொல்லாமை, திருடாமை, காம வெறியின்மை, பொய்யாமை, குடியாமை என்பனவாம். இவைகளை இந்துக்கள் ஐம்பெரும் பாவங்கள் என்று குறிப்பிடுகின்றனர். இச்சொல்லை அரசியலில், 1945 ஆம் ஆண்டு இந்தோனேசிய குடியரசுத் தலைவர் டாக்டர். சுகர்ணோ கையாண்டார். இவர் தெய்வ நம்பிக்கை, மனிதாபிமானம், தேசியம், குடியரசு, சமூக நீதி என்பனவற்றைத் தம் அரசாங்கக் கொள்கைகளாக வெளியிட்டார். இவை புத்தர் கூறியவைகளிலிருந்து வேறுபட்டவை ஆகும்.  
இந்திய, சீனப் பிரதமர்கள் 1954 ஏப்ரல் 29இல் சந்தித்துத் திபெத்தைப் பற்றி ஓர் உடன்படிக்கைச் செய்தனர். அதன்படி இரண்டு நாடுகளுக்குமிடையில் நடந்த ஒப்பந்தம் கீழ்கண்ட கொள்கைகளை அடிப்படையாக உடையது என்று கூறப்பெற்றது.
# பஞ்ச சீலம் (அரசியல்)

## ஒப்பந்தக் கொள்கைகள்

1. ஒரு நாட்டின் தனித்துவ கௌரவத்தையும், அரசாங்க அதிகாரத்தையும் மற்ற நாடுகள் மதிக்க வேண்டும். இரண்டு நாடுகளின் கொள்கை வேறுபட்டனவேனும், சமாதானமாக வாழவேண்டும்.
1. எந்த நாடும், பிற நாட்டை ஆக்கிரமிக்கத் தாக்கக்கூடாது.
1. ஒரு நாட்டின் உள்நாட்டு விவகாரங்களில், பிற நாடுகள் தலையிடக்கூடாது.
1. ஒவ்வொரு நாடும் பிற நாடுகளுடன் அமைதியான முறையில் இணங்கி, சமமதிப்பு கொடுத்தல் வேண்டும்.
1. ஒவ்வொரு நாடும் பிற நாடுகளின் ஒற்றுமையையும், இறையாண்மையையும் மதிக்க வேண்டும்.
# பஞ்ச சீலம் (அரசியல்)

## மாற்றங்கள்

**அறிக்கை:** இருநாட்டு பிரதமர்களும் பின்னர் வெளியிட்ட தங்கள் அறிக்கையில், "பல்வேறு நாடுகள் இக்கொள்கைகளைக் கடைப்பிடிப்பதுடன் பொதுவான அனைத்துலக உறவுகளிலும் இவற்றைக் கையாள வேண்டும். இவை சமாதானத்திற்கும், நாட்டின் காப்பிற்கும் உறுதியான அடிப்படைகளாக விளங்கும் இப்போது நிலவும் அச்சமெல்லாம் நீங்கி நம்பிக்கையுணர்வு மலரும் " என்று குறிப்பிட்டனர்.  
1954 ஆம் ஆண்டு செப்டெம்பர் 23 இல் இந்தோனீசியப் பிரதமர், புதுதில்லிக்கு வந்திருந்த போது, அவருக்கு இந்தியப் பிரதமர் பண்டித நேரு ஒரு விருந்து அளித்தார். அப்போது நேரு மேற்குறித்த ஐந்து கொள்கைகளும், அனைத்துலக உறவுகளுக்கு அடிப்படையாகக் கொள்ளத்தக்க பஞ்ச்சீலங்கள் ஆகும் என்று குறிப்பிட்டார்.  
1955 ஆம் ஆண்டு ஏப்ரல் மூன்றாவது வாரத்தில், இந்தோனீசியாவில் உள்ள பாண்டுங் நகரத்தில் கூடிய ஆசிய, ஆப்பிரிக்க நாடுகள் உலக சமாதானத்திற்குரியவென வெளியிட்ட பத்துக் கொள்கைகளில் பஞ்சசீலக் கொள்கைகளும் இடம் பெற்றன.  
பின்னர், ஐரோப்பிய நாடுகளில் யூக்கோசுலாவியா நாடு, முதன் முதலாக இப்பஞ்ச்சீலக் கொள்கையை ஏற்றது.1955 சூன் மாதம் இரசியாவிற்கு நேரு சென்றிருந்தபோது, அவரும் இரசியப் பிரதமரும் சேர்ந்து, பஞ்சசீலப்படி உறவாட வேண்டுமெனக் கூட்டறிக்கை வெளியிட்டனர். 1958 ஆம் ஆண்டு வரை, முப்பதுக்கும் மேற்பட்ட நாடுகள், இப்பஞ்சீலக் கொள்கைகளுக்கு ஆதரவு தெரிவித்திருந்தனர். இக்கொள்கைகளை ஏற்றுக் கொள்ளாத நாடுகள் கூட, இக்கொள்கைகளை ஒப்புக் கொள்கின்றன. 1955 இல் அப்போது இந்தியாவில் அமெரிக்கத் தூதராக இருந்த செர்மன் கூப்பர், அமெரிக்காவானது எப்போதுமே பஞ்ச்சீலங்களைச் சொல்லிலும், செயலிலும் கடைப்பிடித்து வருவதாகக் குறிப்பிட்டார். பிரித்தானிய காமன்வெல்த் மந்திரியாய் இருந்த ஃஓம் பிரபு, பஞ்ச சீலமே காமன்வெல்த் நாடுகளுக்கு அடிப்படையானது என்று கூறினார்.  
ஐக்கிய நாட்டு சபையின் சாசனத்தில் உள்ள தத்துவங்களையே பஞ்ச சீலம் என்பது தெளிவாகக் கூறுகின்றது. இந்தக் கொள்கையின் படியே, இந்திய நாட்டின் அயல்நாட்டு உறவுக் கொள்கைகள் வகுக்கப்பட்டு, நடைபெற்று வருகிறது.  
- பஞ்ச சீலம்
- சீலம்
- இந்தோனேசிய அரசமைப்புச் சட்டம்
# தொடர்ச்சியான சார்பு

கணிதத்தில் **தொடர்ச்சியான சார்பு** (*continuous function*) என்ற கருத்தினை எளிதாகப் புரிந்து கொள்வதற்கு, உள்ளீடுகளில் ஏற்படும் சிறிய மாற்றங்களுக்கு வெளியீடுகளிலும் சிறிய மாற்றங்களைக் கொண்ட சார்பு, ஒரு தொடர்ச்சியான சார்பு எனக் கொள்ளலாம். அவ்வாறில்லாத சார்பு, **தொடர்ச்சியற்ற சார்பு** (*discontinuous function*) எனப்படும். ஒரு தொடர்ச்சியான சார்பின் நேர்மாறுச் சார்பும் தொடர்ச்சியானதாக இருந்தால் அச் சார்பு ''இரட்டைத் தொடர்ச்சியானது (bicontinuous).  
எடுத்துக்காட்டாக, ஒரு வளரும் செடியின் உயரத்தைக் குறிக்கும் சார்பு *h*(*t*) (இங்கு *t* காலத்தைக் குறிக்கிறது) ஒரு தொடர்ச்சியான சார்பு. மாறாக ஒரு வங்கிக் கணக்கிலுள்ள பணத்தின் அளவைக் குறிக்கும் சார்பு *M*(*t*) தொடர்ச்சியற்ற சார்பு.
# தொடர்ச்சியான சார்பு

## வரலாறு

முதன்முதலாக 1817 ஆம் ஆண்டில் பொஹிமிய கணிதவியலாளர் பெர்னார்டு பொசானோவால், தொடர்ச்சியான சார்பின் எப்சிலான்-டெல்ட்டா வரையறை அறிமுகப்படுத்தப்பட்டது. பிரெஞ்சு கணிதவியலாளர் அகஸ்டின் லூயிஸ் கோஷி எல்லையின் வரையறையின் முன்வடிவைத் தந்தார்.  
தொடர்ச்சியான சார்புக்கான கோஷியின் வரையறை:  
*f* எனும் தொடர்ச்சியான சார்பு எனில் அதன் சாரா மாறி *x* இல் ஏற்படக்கூடிய மிகமிகச் சிறிய மாற்றத்தால் *f*(*x*) இல் ஏற்படும் மாற்றத்தின் அளவு மிகமிகச் சிறியதாகவே இருக்கும்.  
தொடர்ச்சியான சார்பின் வரையறையும் புள்ளிவாரியான தொடர்ச்சிக்கும் சீரான தொடர்ச்சிக்கும் உள்ள வேறுபாடும் 1830 ஆம் ஆண்டு பொல்சானோவால் கண்டுபிடிக்கப்பட்டாலும், அவை 1930 வரை படைப்புகளாக வெளியிடப்படவில்லை. 1872 இல் ஜெர்மானிய கணிதவியலாளர் எடார்டு ஹெயினால் (Eduard Heine) முதன்முதலாக சீரான தொடர்ச்சியின் முறையான வரையறையை வெளியிட்டார்.
# தொடர்ச்சியான சார்பு

## தொடர்ச்சியான மெய்மதிப்புச் சார்புகள்

### வரையறை

மெய்யெண்கள் கணத்திலிருந்து மெய்யெண்கள் கணத்திற்கு வரையறுக்கப்பட்ட ஒரு சார்பை கார்ட்டீசியன் தளத்தில் வரைபடமாக வரையலாம்; சார்பு, தொடர்ச்சியான சார்பு எனில் அதன் வரைபடம் எந்தவித உடைதலுமின்றி தொடர்ச்சியான வளைவரையாக இருக்கும்.  
இவ்வாறு புரிந்து கொள்ளப்படும் தொடர்ச்சித் தன்மைக்கு சமான வரையறைகள் பல உள்ளன:  
மெய்யெண்களின் கணம் **R** இன் உட்கணம் *I* இன் மீது வரையறுக்கப்பட்ட சார்பு <math>f\colon I \rightarrow \mathbf R </math>.
இச்சார்பின் ஆட்களம் *I* கீழ்காண்பவற்றில் ஒன்றாக அமையலாம்:  
- *I* = **R**
- <math>I = (a, b) = \{x \in \mathbf R | a < x < b \} </math> (திறந்த இடைவெளி)
- <math>I = [a, b] = \{x \in \mathbf R | a \leq x \leq b \}.</math> (மூடிய இடைவெளி)  
இங்கு *a* , *b* இரண்டும் மெய்யெண்கள்.
# தொடர்ச்சியான சார்பு

## தொடர்ச்சியான மெய்மதிப்புச் சார்புகள்

### வரையறை

#### சார்புகளின் எல்லைகள் வாயிலாக வரையறை

சார்பு *f* , அதன் ஆட்களத்திலமைந்த ஒரு புள்ளி *c* இல் தொடர்ச்சியான சார்பாக இருக்க வேண்டுமானால், *x* இன் மதிப்பு *c* ஐ அணுகும்போது சார்பின் எல்லைமதிப்பு இருக்க வேண்டும்; மேலும் அந்த எல்லை மதிப்பு *f*(*c*) ஆகவும் இருக்க வேண்டும்.  
கணிதக் குறியீட்டில்:
:<math> \lim _{x \to c}{f(x)} = f(c).</math>  
இதனை மேலும் தெளிவாக மூன்று நிபந்தனைகளாகத் தரலாம்:
1. *c* புள்ளியில் *f* வரையறுக்கப்பட்டிருக்க வேண்டும்.
1. <math> \lim _{x \to c}{f(x)} </math> காணப்படக் கூடியதாயிருக்க வேண்டும்.
1. மேலும் இந்த எல்லையின் மதிப்பு *f*(*c*) க்குச் சமமாக இருக்க வேண்டும்.  
தனது ஆட்களத்தின் ஒவ்வொரு புள்ளியிலும் *f* தொடர்ச்சியானதாக இருந்தால் அது தொடர்ச்சியான சார்பு எனப்படும்.
# தொடர்ச்சியான சார்பு

## தொடர்ச்சியான மெய்மதிப்புச் சார்புகள்

### வரையறை

#### தொடர்முறைகளின் எல்லைகள் வாயிலாக

<math>(x_n)_{n \in \mathbb{N}}</math> தொடர்முறை *c* க்கு ஒருங்கினால், அதன் ஒத்த தொடர்வரிசை <math>\ (f(x_n)\)_{n \in \mathbb{N}},</math> *f*(*c*) -க்கு ஒருங்கும்.  
கணிதக் குறியீட்டில்:
:<math>\forall (x_n)_{n\in\mathbb{N}} \subset I:\lim _{n\to\infty} x_n=c \Rightarrow \lim _{n\to\infty} f(x_n)=f(c)\,.</math>
# தொடர்ச்சியான சார்பு

## தொடர்ச்சியான மெய்மதிப்புச் சார்புகள்

### வரையறை

#### வியர்ஸ்ட்ராஸ் வரையறை (ε-δ)

சார்பு *f* இன் ஆட்களம் *I* இன் ஒரு புள்ளி *c* எனில் பின்வருமாறு இருந்தால் *c* புள்ளியில் *f* ஒரு தொடர்ச்சியான சார்பாக இருக்கும்:  
*f* இன் ஆட்களத்திலுள்ள அனைத்து *x* க்கும்,  
:<math> c - \epsilon < x < c + \epsilon.</math> எனில்,
:<math> f(c) - \epsilon < f(x) < f(c) + \epsilon.</math>  
என்றிருக்குமாறு *ε*&nbsp;>&nbsp;0 என்ற எண் எவ்வளவு சிறியதாக இருப்பினும், *δ*&nbsp;>&nbsp;0 என்ற எண்ணைக் காண முடியும்.  
மாற்றாக,  
*f*&nbsp;:&nbsp;*I*&nbsp;→&nbsp;*R* , *c*&nbsp;∈&nbsp;*I* புள்ளியில் தொடர்ச்சியான சார்பு எனில், ஒவ்வொரு &nbsp;*ε*&nbsp;>&nbsp;0 இன் மதிப்பிற்கும் கீழேதரப்பட்டுள்ள கூற்று உண்மையாக இருக்கும்படி ஒரு *δ*&nbsp;>&nbsp;0 ஐக் காணமுடியும்:  
:<math>| x - c | < \delta \Rightarrow | f(x) - f(c) | < \varepsilon. , \forall x \in I \, </math>
# தொடர்ச்சியான சார்பு

## தொடர்ச்சியான மெய்மதிப்புச் சார்புகள்

### வரையறை

#### அலைவு வாயிலாக

அலைவு மூலமாகவும் தொடர்ச்சியை வரையறுக்கலாம்:  
ஒரு புள்ளியில் சார்பு *f* இன் அலைவின் மதிப்பு பூச்சியமாக இருந்தால், இருந்தால் மட்டுமே, அச்சார்பானது அப்புள்ளியில் தொடர்ச்சியானது. இந்த வரையறை தொடர்ச்சியின்மையை அளவிட உதவுகிறது. ஒரு புள்ளியில் சார்பின் அலைவின் அளவு, அப்புள்ளியில் சார்பின் தொடர்ச்சியின்மையின் அளவாகும்.  
மேலும் இந்த வரையறை மூலம் ஒரு சார்பின் தொடர்ச்சியான மற்றும் தொடர்ச்சியில்லாத புள்ளிகளின் கணங்களைக் காண முடியும். ஒரு சார்புக்கு *ε* க்கும் குறைவான அலைவுடைய புள்ளிகளின் கணங்களின் வெட்டுக்கணமே அச்சார்பின் தொடர்ச்சியான புள்ளிகளின் கணமாகும்.
# தொடர்ச்சியான சார்பு

## தொடர்ச்சியான மெய்மதிப்புச் சார்புகள்

### எடுத்துக்காட்டுகள்

பல்லுறுப்புக் கோவைச் சார்புகள் அனைத்துமே தொடர்ச்சியானவை.
(எகா:<math>f(x) = x^3 + x^2 - 5x + 11 </math>) ஏனென்றால்
:<math>f, g\colon I \rightarrow \mathbf R</math> இரண்டும் தொடர்ச்சியான சார்புகளெனில் அவற்றின் கூடுதல் *f* + *g* , அவற்றின் பெருக்கல் *fg* ஆகிய இரு சார்புகளும் தொடர்ச்சியானவையாக இருக்கும். மேலும் <math>\frac f g \colon \{ x \in I| g(x) \neq 0 \} \rightarrow \mathbf R, x \mapsto \frac{f(x)}{g(x)}</math> என்பதும் தொடர்ச்சியான சார்பு.  
. சார்பு *x*=&minus;2 க்கு வரையறுக்கப்படவில்லை. இப்புள்ளியில் வரையப்படும் கிடைக்கோடும் குத்துக்கோடும் வளைவரைக்கு அணுகுகோடுகளாக உள்ளன.]]
*f*/*g* சார்பை வரையறுப்பதற்கு *g*(*x*) இன் மதிப்பு பூச்சியமாகும் *x* இன் மதிப்புகளை *g* இன் ஆட்களத்திலிருந்து நீக்கிவிட வேண்டும்.  
எடுத்துக்காட்டாக,
:<math>f(x) = \frac {2x-1} {x+2}</math> சார்பு ஐத் தவிர ஏனைய மெய்யெண்கள் அனத்திற்கும் வரையறுக்கப்பட்டுள்ளது; மேலும் அது எல்லாப் புள்ளிகளிலும் தொடர்ச்சியானது. என்ற புள்ளி சார்பின் ஆட்களத்தில் இல்லை என்பதால் இப்புள்ளியில் சார்பு தொடர்ச்சியானதா இல்லையா என்ற கேள்விக்கே இடமில்லை.  
*g*(*x*) = (sin&nbsp;*x*)/*x*, *x*≠0 ஒரு தொடர்ச்சியான சார்பு. இச்சார்பை கீழ்க்காணுமாறு வரையறுப்பதால் அதனை அனைத்து மெய்யெண்களுக்கும் தொடர்ச்சியானதாக்கலாம்.
:<math>
G(x) =
\begin{cases}
\frac {\sin (x)}x & \text{ if }x \ne 0\\
1 & \text{ if }x = 0,
\end{cases}
</math>  
(ஏனெனில் <math>\lim_ {x \to 0} g(x) = 1 </math>)  
*x*=0 என்பது சார்பு *g* க்கு நீக்கக்கூடிய வழுப்புள்ளி எனப்படும்..  
:<math>f\colon I \rightarrow J (\subset \mathbf R), g\colon J \rightarrow \mathbf R,</math> ஆகிய இரு சார்புகளும் தொடர்ச்சியானவை எனில்,
:<math>g \circ f \colon I \rightarrow \mathbf R, x \mapsto g(f(x))</math> -அவற்றின் சேர்ப்புச் சார்பும் தொடர்ச்சியானதாக இருக்கும்.
# தொடர்ச்சியான சார்பு

## தொடர்ச்சியான மெய்மதிப்புச் சார்புகள்

### தொடர்ச்சியற்ற சார்பு-எடுத்துக்காட்டுகள்

- <math>
f(x) =
\begin{cases}
1 & x > 0\\
0 & x \le 0
\end{cases}
</math>  
ε = என்க. ε-அண்மையகத்தில் *f*(*x*) இன் மதிப்பு *f*(0) ஆக இருக்குமாறு *x* = 0 க்கு ஒரு δ-அண்மையகத்தைக் காண முடியாது. எனவே இது ஒரு தொடர்ச்சியற்ற சார்பு.  
- குறிச் சார்பு,
:<math>
\sgn(x) = \begin{cases}
1 & x > 0\\
0 & x = 0\\
-1 & x < 0
\end{cases}
</math>
*x*&nbsp;=&nbsp;0 இல் தொடர்ச்சியற்றது. எனினும் *x*&nbsp;=&nbsp;0 தவிர மற்ற புள்ளிகளில் தொடர்ச்சியானது.  
- <math>f(x)=\begin{cases}
\sin(\frac{1}{x^2}) & x \ne 0\\
0 & x = 0
\end{cases}</math>  
இச்சார்பு *x* = 0 தவிர ஏனைய இடங்களில் தொடர்ச்சியானது..  
- <math>D(x)=\begin{cases}
0 & x: irrational number (\in \mathbb{R} \setminus \mathbb{Q})\\
1 & x: rational number (\in \mathbb{Q})
\end{cases}</math>  
இச் சார்பு எவ்விடத்தும் தொடர்ச்சியானது அல்ல.
# தொடர்ச்சியான சார்பு

## தொடர்ச்சியான மெய்மதிப்புச் சார்புகள்

### பயன்பாடுகள்

#### இடைநிலை மதிப்புத் தேற்றம்

இடைநிலை மதிப்புத் தேற்றத்தின் கூற்று:  
மெய்மதிப்புச் சார்பு *f* ஆனது மூடிய இடைவெளி [*a*,&nbsp;*b*] இல் தொடர்ச்சியானது; *k* என்பது *f*(*a*) , *f*(*b*) இரண்டுக்கும் இடைப்பட்ட ஒரு எண் எனில்,
::::*f*(*c*)&nbsp;=&nbsp;*k*
என்றவாறு [*a*,&nbsp;*b*] இல் ஒரு எண் *c* இருக்கும்.  
எடுத்துக்காட்டாக, ஒரு குழந்தையின் உயரம் இரண்டு முதல் ஆறு வயதுவரை 1&nbsp;மீ லிருந்து 1.5&nbsp;மீ வரை அதிகரிக்கிறது எனில் 2-6 வயதுக்கு இடையே ஏதேனுமொரு கட்டத்தில் அக்குழந்தைக் கண்டிப்பாக 1.25&nbsp;மீ உயரம் கொண்டிருந்திருக்கும்.  
இத் தேற்றத்தின் விளைவாக, [*a*,&nbsp;*b*] இடைவெளியில் சார்பு *f* தொடர்ச்சியானது; *f*(*a*) , *f*(*b*) இரண்டும் எதிர்க் குறிகளை உடையன எனில், [*a*,&nbsp;*b*] க்கும் இடையே ஒரு புள்ளி *c* இல், *f*(*c*) = 0 ஆக இருக்கும்.
# தொடர்ச்சியான சார்பு

## தொடர்ச்சியான மெய்மதிப்புச் சார்புகள்

### பயன்பாடுகள்

#### அறுதி மதிப்புத் தேற்றம்

அறுதி மதிப்புத் தேற்றத்தின் கூற்று: மூடிய இடைவெளி [*a*,*b*] இல் வரையறுக்கப்பட்ட சார்பு *f* அந்த இடைவெளியில் தொடர்ச்சியானதாகவும் இருப்பின்  
:<math> f(c) \ge f(x), \forall x \in [a , b] </math> என்றவாறு ஒரு *c*&nbsp;∈&nbsp;[*a*,*b*] இருக்கும். அதாவது ஒரு பெரும மதிப்பு இருக்கும்.  
இதேபோல சிறும மதிப்பும் உண்டு. ஆனால் சார்பு மூடிய இடைவெளிக்குப் பதில் திறந்த இடைவெளியில் வரையறுக்கப்பட்டிருந்தால் இக் கூற்று உண்மையாக இருக்காது.  
எடுத்துக்காட்டாக,
: *f*(*x*) = 1/*x* சார்பு, திறந்த இடைவெளியில் (0,1) வரையறுக்கப்பட்டிருக்கிறது. ஆனால் இச்சார்பு பெருமமதிப்பு அடைவதில்லை.
# தொடர்ச்சியான சார்பு

## தொடர்ச்சியான மெய்மதிப்புச் சார்புகள்

### பயன்பாடுகள்

#### வகையிடல், தொகையிடலுடன் தொடர்பு

மெய்யெண்கள் கணத்திலிருந்து மெய்யெண்கள் கணத்துக்கு வரையறுக்கப்பட்ட (<math> f\colon (a, b) \rightarrow \mathbf R</math>) வகையிடத்தக்க சார்புகள் எல்லாம் தொடர்ச்சியானவையாகவும் இருக்கும்.  
ஆனால் இதன் மறுதலை உண்மையில்லை. அதாவது தொடர்ச்சியான சார்புகள் எல்லாம் வகையிடத்தக்கவையாக இருப்பதில்லை. எடுத்துக்காட்டாக தனிமதிப்புச் சார்பு,
:<math>f(x)=|x| = \begin{cases}
x \text{ if }x \geq 0\\
-x\text{ if }x < 0
\end{cases}</math> எல்லாவிடங்களிலும் தொடர்ச்சியானது; ஆனால் *x* = 0 இல் வகையிடக் கூடியதில்லை. (*x* = 0 தவிர்த்த ஏனைய எல்லாப் புள்ளிகளிலும் வகையிடத் தக்கது.)  
ஒரு வகையிடத்தக்கச் சார்பு *f*(*x*) இன் வகைக்கெழு *f′*(*x*) தொடர்ச்சியானதாக இருக்கவேண்டிய அவசியமில்லை. அவ்வாறிருந்தால், *f*(*x*) தொடர்ச்சியாக வகையிடத்தக்கச் சார்பு ஆகும். தொடர்ச்சியாக வகையிடத்தக்கச் சார்புகளின் கணத்தின் குறியீடு: *C*<sup>1</sup>(*a*,*b*).  
பொதுவாக,
:<math>f\colon \Omega \rightarrow \mathbf R</math> எனும் சார்பு
( Ω, **R** இன் ஒரு திறந்த இடைவெளி) *n* தடவைகள் வகையிடத்தக்கதாய் இருந்து அதன் *n*-ஆம் வகைக்கெழு தொடர்ச்சியானதாக இருந்தால் அதன் குறியீடு: *C*<sup>*n*</sup>(Ω).  
மெய்யெண்களின் கணத்தின் ஒரு மூடிய இடைவெளியிலிருந்து மெய்யெண்களின் கணத்திற்கு வரையறுக்கப்படும் தொடர்ச்சியான சார்புகள்
:<math>f\colon [a, b] \rightarrow \mathbf R</math>- ஒவ்வொன்றும் தொகையிடத் தக்கவையாக இருக்கும். ஆனால் அதன் மறுதலை உண்மையில்லை. இதற்கு எடுத்துக்காட்டு குறிச் சார்பு ஆகும்.
# தொடர்ச்சியான சார்பு

## தொடர்ச்சியான மெய்மதிப்புச் சார்புகள்

### பயன்பாடுகள்

#### புள்ளிவாரியாக மற்றும் சீரான எல்லைகள்

புள்ளிவாரியான எல்லையாக அமையும் சார்பு, சீராக ஒருங்காமையால் தொடர்ச்சியற்ற சார்பாயுள்ளது.]]
:<math>f_1, f_2, \dotsc \colon I \rightarrow \mathbf R</math> என்பது ஒரு தரப்பட்ட சார்புகளின் தொடர்முறை; மேலும்
:<math>f(x) := \lim _{n \rightarrow \infty} f_n(x) \forall x \in I</math> இந்த எல்லையின் மதிப்பு காணத்தக்கதெனில், தொடர்முறை
(*f*<sub>*n*</sub>)<sub>*n*∈**N**</sub> இன் புள்ளிவாரியான எல்லையென *f*(*x*) அழைக்கப்படுகிறது. தொடர்முறையின் ஒவ்வொரு சார்பும் தொடர்ச்சியான சார்பாக இருந்தாலும், புள்ளிவாரியான எல்லைச் சார்பு தொடர்ச்சியான சார்பாக இருக்கவேண்டியதில்லை.ஆனால் இச்சார்புகளின் தொடர்முறை சீராக ஒருங்குமானால், *f*(*x*) தொடர்ச்சியானதாக இருக்கும். இதனைப் பயன்படுத்தி, அடுக்குகுறிச் சார்புகள், மடக்கைச் சார்புகள், வர்க்கமூலச் சார்புகள், முக்கோணவியல் சார்புகள் ஆகியவை தொடர்ச்சியான சார்புகள் என்பதை நிறுவலாம்.
# சார்மினார்

**சார்மினார்** (Charminar) 1591-ல் கட்டப்பட்டது. இது இந்தியாவின் தெலுங்கானா மாநிலத்தில் ஐதராபாத்தில் அமைந்துள்ளது. இது ஒரு பள்ளிவாசல் ஆகும். இது ஐதராபாத்தின் சிறப்பான கட்டிடங்களில் ஒன்றாகும். மேலும் இந்தியாவின் பிரசித்தி பெற்ற கட்டிடங்களில் இதுவும் ஒன்று. இது முசி ஆற்றங்கரையில் அமைந்துள்ளது. உருது வார்த்தையான (சார்= நான்கு, மினார்= கோபுரம்) நான்கு கோபுரங்கள் என்பதே சார்மினார் என வழங்கப்படுகிறது. தற்போது இது இந்திய தொல்பொருள் துறையின் கட்டுப்பாட்டில் உள்ளது.
# சார்மினார்

## வரலாறு

சார்மினார் 1591ஆம் ஆண்டு, பிளேக் நோய் முற்றிலுமாக அழிக்கப்பட்டு விட்டதற்கான அடையாளமாக, அதனை கொண்டாடும் பொருட்டு, முகம்மது குலி குப் ஷா என்பவரால் கட்டப்பட்டது. சார்மினாரை மையமாக வைத்தே பழமையான நகரமான ஐதராபாத் உருவாக்கப்பட்டது.
# சார்மினார்

## வடிவமைப்பு மற்றும் உருவாக்கம்

முகம்மது குலி குதுப் ஷா என்பவர் இதன் கட்டுமானத்திற்காக அடிக்கல் நாட்டினார். குதுப் ஷாவின் முதன்மை அமைச்சராய் இருந்த மிர் மொமின் அஸ்டாரபடி (Mir Momin Astarabadi) இதன் வடிவமைப்பிலும் ஐதராபாத் நகர வடிவமைப்பிலும் முக்கிய பங்காற்றினார்.. பெர்சியாவிலிருந்தும் கட்டிடக்கலை நிபுணர்கள் வரவழைக்கப்பட்டனர். எனவே இது இந்திய இஸ்லாமிய பாணி கட்டிட வகையில் காணப்படுகிறது. சார்மிரானது துறைமுக நகரான மசூலிப்பட்டினத்தையும், கோல்கொண்டாவையும் இணைக்கும் சாலையில் கட்டப்பட்டது.
# சார்மினார்

## வடிவம்

இது இஸ்லாமிய பாணியில் அமைந்த கட்டிடம். சதுர வடிவமானது . ஒவ்வொரு பக்கமும் 20 மீட்டர் நீளமுடையது.நான்கு புறமும் உள்ள வாசல்கள் உயர்ந்த வளைவுகளைக் கொண்டது. இவை இதைச் சுற்றியுள்ள நான்கு சாலைகளைப் பார்த்து இருக்கும்படி அமைக்கப்பட்டுள்ளது.இது கிரானைட் மற்றும் சுண்ணாம்புக் கற்களால் கட்டப்பட்டது.சார்மினாரிலிருந்து கோல்கொண்டா கோட்டைக்கு ஒரு சுரங்கப்பாதையும் உண்டு.
# சார்மினார்

## தாக்கம்

2007 ஆம் ஆண்டு பாகிஸ்தானில் வாழும் ஐதராபாத் இஸ்லாமியர்கள் பாகிஸ்தானின் கராச்சி நகருக்கு அருகே பகதூராபத் எனும் இடத்தில் இதைப்போல் சிறிய அளவில் ஒரு சார்மினாரைக் கட்டினர்.
# சார்மினார்

## சர்ச்சை

பாக்யலட்சுமி கோவிலின் மேல் தான் சார்மினார் கட்டப்பட்டது என்று ஒரு சர்ச்சை உண்டு. ஆனால் அதற்கான ஆதாரம் எதுவும் இல்லை என 'தி இந்து' நாளிதழ் கட்டுரை வெளியிட்டிருந்தது.
# விக்கிப்பீடியா:தமிழ் விக்கிப்பீடியா பத்தாண்டுகள் நிறைவுக் கூடல், சென்னை/en

:***இப்பக்கத்தைத் தமிழில் படிக்க இங்கு வரவும்***  
Tamil Wikipedia celebrates its 10th anniversary on September 29th, 2013 at Chennai. A Tamil Wikipedians' gathering has been organized on this occasion. We cordially invite you all to attend this event. If you would like to get introduced to Wikimedia movement and befriend Tamil lovers, this is the moment !
# விக்கிப்பீடியா:தமிழ் விக்கிப்பீடியா பத்தாண்டுகள் நிறைவுக் கூடல், சென்னை/en

## Venue and Time

**Venue**:  
TAG Hall (near Mechanical Engineering Dept.,)<br/ >
College of Engineering, Guindy<br/ >
Anna University.  
**Route**:  
- Change to City bus at Guindy/ Saidapet, if you are coming by Electric Suburban trains.
- Change to City bus or walk (15 minutes) at Kasturibai Nagar station, if you are coming by MRTS train.  
**Time**:  
- Morning 09.00 to 12.30 - Wikipedia Tutorials
- Evening 03.00 to 05.30 - Tamil Wikipedia tenth anniversary celebrations  
Lunch intermission will be 12.30 to 03.00. You are welcome to enjoy your food with your friends at the college canteen or restaurants in nearby Adyar.  
There is no registration fee for the event. Please feel free to bring your friends, relatives, colleagues and kids for the event.
# விக்கிப்பீடியா:தமிழ் விக்கிப்பீடியா பத்தாண்டுகள் நிறைவுக் கூடல், சென்னை/en

## Should I bring something?

If you have laptops, data cards and cameras, please bring them for the workshops in the morning. However, these are not mandatory to take part in the workshops.
# விக்கிப்பீடியா:தமிழ் விக்கிப்பீடியா பத்தாண்டுகள் நிறைவுக் கூடல், சென்னை/en

## Program

**09.00 to 12.30**  
- Tutorials for newcomers on how to contribute to Tamil Wikipedia
- Tamil Typewriting
- Introduction to Tamil Wikimedia Projects
- Browsing and Usage of Wikipedia
- Article Writing, Uploading Media and other opportunities to contribute  
- Tutorials for existing active editors
- How to popularize Wikimedia ?
- How to take excellent pictures ?
- How to operate the bots ?
- How to write featured articles ?  
**Evening from 03.00 to 05.30 Tamil Wikipedia tenth anniversary celebrations**  
- Welcome Speech (2 minutes)
- Tamil Wikipedia Ten years - Celebrate with Sweets (5 minutes)
- A small intro on how to contribute for Tamil Wikipedia Projects (15 minutes)
- Certificates of Appreciation to be awarded to active contributors (15 minutes)
- Speeches on Growth of Tamil Wikipedia (15 minutes)
- Discussion on developing Free Content in Tamil and fostering Wikimedia movement in Tamil and Indian languages (60 minutes)
- Book release of Tamil Wikipedian Durai Manikandan. (15 minutes)
- Participants' felicitations (15 minutes)
- Vote of thanks (3 minutes)  
The function will come to a close with serving of Tea and snacks.
# விக்கிப்பீடியா:தமிழ் விக்கிப்பீடியா பத்தாண்டுகள் நிறைவுக் கூடல், சென்னை/en

## Social media

- Facebook event page
- Google+ event page
- Recommended hashtag: **#TaWiki10**
# விக்கிப்பீடியா:தமிழ் விக்கிப்பீடியா பத்தாண்டுகள் நிறைவுக் கூடல், சென்னை/en

## Photography

- The images taken during the function can be be found here: <big>**தமிழ் விக்கிப்பீடியா 10 ஆண்டுக் கொண்டாட்டங்கள்**</big>
# லே அரண்மனை

**லே அரண்மனை** (Leh Palace) இமயமலை யில் உள்ள லே நகரத்தில் அமைந்துள்ளது. இது திபெத்தின் லாசா நகரத்தில் உள்ள *பொடாலா அரண்மனை*யின் மாதிரியில் அமைந்துள்ளது. இந்த அரண்மனை 17 ஆம் நூற்றாண்டில் *செங்கி நாம்க்யால்* என்ற அரசரால் கட்டப்பட்டது. பின்னர் 19 ஆம் நூற்றாண்டின் மத்தியில் *டோர்கா* படைகள் இந்தப் பகுதியைத் தங்கள் கட்டுப்பாட்டில் கொண்டுவந்ததும் இந்த அரண்மனை கைவிடப்பட்டு அரச குடும்பம் *ஸ்டாக் அரண்மனை*க்கு இடம்பெயர்ந்தது.
# லே அரண்மனை

## அமைப்பு

இந்த அரண்மனை ஒன்பது மாடிகளைக் கொண்டது. மேலே உள்ள மாடிகளில் அரச குடும்பத்தினர் தங்கினர். கீழே உள்ள பகுதிகள் பொருட்கள் சேமிக்கும் அறையாகப் பயன்படுத்தப்பட்டன. தற்போது இந்த அரண்மனை இந்திய தொல்பொருள் துறையின் கட்டுப்பாட்டில் உள்ளது. இந்த அரண்மனை பொது மக்களின் பார்வைக்காக அனுமதிக்கப்படுகிறது. இதன் உயர் மாடிகளில் இருந்து லே பள்ளத்தாக்குப் பகுதி முழுவதையும் காணலாம். இந்த அரண்மனையின் பின்புறம் இமயமலைத் தொடர் உள்ளது.  
இந்த அரண்மனையின் அருங்காட்சியகத்தில் விலை உயர்ந்த நகைகள், ஆபரணங்கள், உடைகள் மற்றும் மணிமுடிகள் உள்ளன. 450 வருடத்திற்கு முந்தைய சீன பாணி ஓவியங்களும் உள்ளன. இவை பிரகாசமான வண்ணங்களுடன் புதிது போல் கானப்படுகின்றன. வண்ணங்களுக்காக கற்களைப் பொடி செய்து பயன்படுத்தியுள்ளனர்.
# லே அரண்மனை

## கட்டுமானம்

இந்த அரண்மனையை *நாம் க்யால்* அரச பரம்பரையைச் சார்ந்த *ட்ஸ்வாங் நாம்க்யால்* 1553 கட்டத் தொடங்கினார். பின்னர் அவரது மருமகன் *செங்கி நாம்க்யால்* காலத்தில் கட்டி முடிக்கப்பட்டது.